Eskil Ervik

Eskil Ervik (født 11. januar 1975 i Trondheim) er en norsk tidligere skøyteløper.

Erviks fremste mesterskapsplasseringer var bronse i allround-VM på Hamar i 1999, og sølv i EM på samme bane i 2000.

Under landslagstrener Peter Muellers ledelse fikk Ervik en ny vår som skøyteløper – Ervik satte den 5. november 2005 verdensrekord på 3000 meter med tiden 3.37,28 i Calgary, etter at han den 15. oktober 2005 satte ny utendørs verdensrekord på 3000 meter med tiden 3.44,90 i Inzell. 
Den 13. november satte han ny verdensrekord på 5000 meter med 6.12,19 i Calgary. Rekorden ble dog slått av Chad Hedrick i paret etter. Ervik var i dette løpet den første i verden som gjennomførte en 5000 m med samtlige rundetider under 30.0.

I EM på Hamar i 2006 ble Ervik igjen nr. 2 – etter italieneren Enrico Fabris.

På 2000-tallet var Ervik den ledende allroundløperen i Norge, og han tok fem NM-titler på rad mellom 2000 og 2004, og ble på nytt mester i 2006 og 2007. Han har også to norgesmesterskap i enkeltdistanser på 1500 m, tre på 5000 m og ett på 10000 m. Han representerte Hamar Idrettslag.

I 2006 spilte Top Gear inn «Winter Olympics Special», der Jeremy Clarkson kjørte om kamp med sin Jaguar XK8 mot Ervik i Vikingskipet. Ervik vant denne 1500-meteren enkelt, og passerte Clarkson med flere runder.

Etter at Ervik la opp som aktiv skøyteløper ble han i 2008 ansatt i markedsavdelingen til Storhamar Dragons.

Han ble videre rektor og opprettet skolene WANG Toppidrett Hamar AS og Wang Ung Hamar i 2017

 Personlige rekorder 

 Referanser 
Medaljevinnere i Allround-VM, menn (1889–...) 1893–2012  på N-S-F.no Publisert 20. februar 2012. Besøkt 5. februar 2013.
Medaljevinnere i VM enkeltdistanser 1996-2013  på N-S-F.no Publisert 24. mars 2013. Besøkt 30. april 2013.
Medaljevinnere / ”Topp 3” i Allround-EM, menn (1891–...) 1893–2013  på N-S-F.no Publisert 13. januar 2013. Besøkt 5. februar 2013.
Medaljevinnere i Norske Mesterskap på skøyter – Menn Senior  på N-S-F.no Publisert 20. oktober 2013. Besøkt 7. februar 2013.

 Eksterne lenker 




  Om Eskil Ervik og hans oppvekst i Brundalen

Kategori:Norske skøyteløpere
Kategori:Kongepokalvinnere i hurtigløp på skøyter
Kategori:Norgesmestere i hurtigløp på skøyter – Allround
Kategori:Norgesmestere i hurtigløp på skøyter – Enkeltdistanse
Kategori:Deltakere for Norge under Vinter-OL 2002
Kategori:Skøyteløpere under Vinter-OL 2002
Kategori:Deltakere for Norge under Vinter-OL 2006
Kategori:Skøyteløpere under Vinter-OL 2006
Kategori:Deltakere for Norge i allround-VM på skøyter
Kategori:Deltakere for Norge i enkeltdistanse-VM på skøyter
Kategori:Skøyteløpere for Sportsklubben Falken
Kategori:Skøyteløpere for Hamar Idrettslag
Kategori:Artikler i skøytesportprosjektet
Kategori:Norske skøytetrenere
Kategori:Norske skoleledere